Moj plac
Wypracowanie
Wypracowanie
Jak Zocha boła modo, łazioła do szkoły
Uczyli tam same ” polske” rechtory
Roz rechtorka zadała nom tymat
Dlo Zochy wielgi to boł dylymat
„Proszę opisać ostatnią niedzielę”
Zocha w tymacie, kompletne ciele
Bo zamiast łazić do kościoła
Lotała z chopcami kurzyć za stodoła
Coś jednak Zocha pogłowkowała
Wypracowanie take napisala
„W kościele był chłop co nosi szaty
W przykościelnym ogródku rosną tomaty
Usiadłam w kościele na ławce w kaciku
Zaczęłam się modlić, niezbyt po cichu
Ten chop we szatach, śpiewał i kadził
Coś białego do gemby mi wsadził
Co przylepiło się na podniebienie
Drugi chop w szatach dał mi rozgrzeszenie
Potem szybko na obiad po kościele
Bo na niedziele zabili ciele
Będą rolady i modra kapusta
Zupa z koguta, z nudlami, fest tusta”
Acha, jeszcze boło jedne pytanie
Co we niydziela boło na śniodanie
„Jadłam radiski, klapsznitę z tomatom
Wszystko popiłam z tytki herbatą
A na niedzielny podwieczorek
było to samo co było we wtorek
Puding z kejksami i podzimkami
A na kolację mleko z chaberflokami”
Jak to rechtorka przeczytała
To ło mało by zymdlała
„Jutro rodzice przyjda do szkoły!!!
Tak mogą pisać śląskie matoły!!!
Jo jest Ślonzoczka! rykła Zocha na to
I ciepła w rechtorka zgnitom tomatom
Jo z tego dumno, pisza jak godom
I jeszcze jedno do tego dodom
Przidzie czas że zamiast polskego
To pani bydzie uczyc ślonskego
Za to żech pała na szynach dostała
I z wielgim hukym ze szkoły wyleciałach
Teroz Zocha uczy swoje dziecka ślonskego
Bydom po wos ryczeć, niy robcie sie nic z
tego
Bo przidom czasy że zamiast polskego
Bydziecie sie uczyć na Ślonsku- Ślonskego.
Janina Żoch
AMELKA
AMELKA
Gryfno, modo, jedna frelka
Nazywała sie Amelka
Chciała miec już kawalera
Ło chopcach niy wiedziała wiela
Matka wionek pilnowała
Dziołcha nikaj niy puszczała
Stoła w łoknie i wzdychała
Do Ponboczka tak rzykała
Prziśli Boże mi kawalera
Co bydzie mi pszoł kożdo niydziela
Niych bydzie gryfny i wysoły
I pokończone tyż mioł szkoły
Może być jeszcze tyż bogaty
Kejby mi nowe pokupioł szaty
Domek malutki kejby mioł
I moji matuli sie niy boł
Bo moja matula srogo jest
Na kożdym kroku pilnuje mie fest
Kolejno wiosynka już na dworze
Jo tu usychom ło moj Boże
Słychac jak koty sie mrałkajom
A mie biydno, nikaj niy puszczajom
Aż roz kominiorz co czyścioł kominy
Podstawioł pod łokno aż dwie drabiny
Na to Amelka yno czekała
Toż gibko z tego skożystała
Wzionła tobołek i slazła z drabiny
Wyrwała ze synkym co czyścioł kominy
Janina Zoch
MATKA
Przez swoje dziecka downo zapomniano
Syn kajś w Hameryce jachty se kupuje
Cera zaś w Rajchu nocami baluje
Niy miarkujom że tu staro matka majom
Łod lot tu do ni już niy zaglondajom
Siedzi staro matka, przez płaczki sie śmieje
łoglondo zdjyncia i spomino stare dzieje
Jak tuloła swoje dziecka, jak im śpiywała
Żeby boły czyste, na warzbrecie prała
Niy jedna nocka przi nich przesiedziała
Sama niy dojodała bo dzieckom łostawiała
Terozki synuś jak panisko se żyje
Wszystkego mo kupa, dobrze żre i tyje
Zapomnioł ło Ty co go urodzioła
A łobiecywoł że dobrze se bydzie żoła
Cera tyż dużo matce nałobiecywała
Jak sie ustawioła to już zapomniała
Biydno, staro matka, życiym tym styrano
Marzy że usłyszy zarozki słowo-MAMO!!!
Legła se na łożku, westchnoła w ciyrpiyniu
Ze zdjynciym dziecek w rynce,
ODESZŁA W MILCZYNIU.
Autor : Janina Żoch
Ślonsko godka
Jednym ciyngym sie spiyrali
Czy gołymbie to furgajom
Czy tyż w lufcie se lotajom
Czy sie faja kurzy czy pyko
Czy sie zawiyro czy zamyko
Czy spodnioki som połotane
Czy tyż som posztopowane
Czy dyszcz pado czy tyż leje
Czy sie hihro czy tyż śmieje
Czy sie spiyrosz abo wadzisz
Czy dosz rady czy poradzisz
Baba mo halter czy cyckonosz
Czy briftryger czy listonosz
Jedyn mo rynce a drugi rance
Czy iś potańczyć czy na tańce
Dugo sie spiyrali dwa kamraty
Nawet sie trocha targali za szmaty
Cima sie zrobioło, halba sie skończoła
Jynzyk im sie motlo, gowa zacionżoła
Jutro sie spotkomy i se pogodomy
Czy my na Ślonsku jedna godka momy.
Sprostowanie
szczewik topi sie w ciaplycie”
Tak śpiywali ło nos ,,Raki”
Jednak Kaufhaus już niy jest taki
,,Sadza sie maze na łoku
tak sie kurzy z huty ,,Pokój”
Może kedyś tak tyż boło
Jednak wszystko sie zmiyniolo
Niy yno u nos, ale wszyndzie
Ciaplyta po dyszczu jest i bydzie
Tu żodyn sadzow sie już niy boji
Bo huta ,,Pokój”niyczynno stoji
Ze sadzow już familoki umyli
Prosto droga, bez dziur zrobiyli
Gryfnie, zielono tu jest w koło
Jest terozki czysto i wysoło
Teroz jak już Kaufhaus niy jest taki
To zmiyncie śpiywka, droge ,,Raki”
ŚMIYJ SIE I TAŃCZ
ŚMIYJ SIE I TAŃCZ
Szaleć, gupieć, potańcować
Pszoć i śmioć sie fest
Kożdym dniym sie radować
Bo za krotke życie jest.
Bajtel, mody, potym stary
Take som życio koleje
Ze trudami weź sie za bary
Tyn szczynśliwy co sie śmieje.
Śmiych to zdrowy duch
Tak wszyjscy godajom
Kejby śmioć sie durch
To powody nom dowajom.
Take dajom nom wypłaty
Czy tu płakać czy sie śmioć
A jak przidom nom rachunki
To ze śmiychu idzie loć.
Śmiejesz sie że zaś jysz żur
Dziynnie chlyb ze margarinom
Ale radujesz i śmiejesz sie durch
Bo ci żodyn niy wypomino.
Co tam ziomb i głod
Lepi śmioć sie , tańcować
Inaczy zimny żeś jak lod
I cza cie bydzie pochować.
Jak już śmioć sie przestaniesz
Toś już prawie jak trup
Chercowom w żić dostaniesz
Sztyry dechy i ciymny grob.
Lepi śmioć sie i radować
Tym co teroz momy
Przi muzyce potańcować
Przeca sie rady domy.
Idź, do ludzi wyciongni rynka
Do kożdego łośmiyj sie
Łoboczysz że to niy mynka
Jak z uciechom żyje sie.
Na nos wsodź różowe brele
Zrob coś w życiu szalonego
Wciep na luz, kule bele
Kup se w sklepie coś nowego.
Przekonosz sie że dyć
Świat jest piykny, kolorowy
Wtedy chce ci sie zaś żyć
Śmioć, tańcować żeś gotowy.
Autor : Janina Żoch
Radość życio-2
Radość życio-2
Wejrzyj-jak piyknie slońce świyci
Posuchej-jak piyknie ćwiyrko ptok
Widzisz-jak piyknie bawiom sie dzieci
Łobocz-jaki piykny flidru krzok.
Wejrzyj-jako po burzy gryfno tyncza
Posuchej-jak hopafedel w trowie gro
Widzisz-karlus biere lipsta za rynka
Łobocz-na pewno ji pieszczonek do.
Wejrzyj-jaki piykny świat jest w koło
Posuchej-śmiych dziecek co goniom motyla
Widzisz-tak tysionce lot już jest wysoło
Łobocz wszystko-bo to piykno chwila.
Życie niy yno ze sobom płaczki niesie
Naucz sie paczeć, korzystej z chwili
Wygoń kajś smutki i łośmiyj sie
A los zacznie sprzijać i życie umili.
Autor : Janina Żoch
Pies
Pies
Zawdy z miłościom paczy Ci w łoczy
Wszyńdzie przi nodze za Tobom kroczy
Jak sie skalyczysz wyliże Ci rany
Niy bydzie szkamroł że niy wyspany.
Wysucho Cie jak sie chcesz wygodać
Niy poleci zarozki Cie kajś łobgodać
Niy zdradzi, do innych niy poleci
Jak cza popilnuje miyszkanio i dzieci.
Jak Ci sie ckli czyś chory jest fest
Łon kole Ciebie zawdy jest
Łogonym pomyrdo, podo Ci łapa
Zarozki wysylszo jest Twoja chałpa.
Choć niy posprzonto, pranio niy piere
To za to wszystke resztki zeżere
Wyciongnie Cie na szpacyr, uciecha mo
Bo tak ło Twoje zdrowie zawdy dbo.
Nic za to niy chce yno połno miska
Troszyczka dropanio po łebie i kole pyska
Niyktorzy jednak niy docyniajom
Jakego przyjociela przi siebie majom.
Głodzom i bijom, wyciepnom z doma
Jeszcze go kopnie jakoś pierona
Łon ciyrpi w milczyniu, sie niy poskarży
Jeno ło troszka miłości marzy.
Weźcie to ludzie se do serca
Przoliście mu kedyś przeca
Jak boł kedyś mały i gryfniutki
Łon łodpyndzoł łod wos smutki.
Teroz za wielgi, za głośno szczeko
Niy wiy borok co jeszcze go czeko
Głodowka, bicie czy tyż wygnanie
Czy kajś w lesie powolne zdychanie.
Pies i tak Ci mocno bydzie przoł
Bo za jedynego przyjociela Cie mioł
Choć skorzesz go na powolne zdychanie
Łobejrzysz yno w ślypiach prziwionzanie.
Autor : Janina Żoch
Piykny syn
dziecek tu jest kupa, połno ich tu w koło
do wszystkich somsiadow tukej zaglondajom
ło jakeś maszkyty wiecznie sie pytajom
jedna piecze kołocz taki ze posypkom
ale niy dlo siebie, bajtlom rozdo wszystko
drugo smaży placki,tarte, kartoflanne
wszystke bajtle w siyni już czekajom na nie
u inny kastrol żuru stoji już na piecu
już wszystke somsiadki ze gorkami lecom
ludzie se tu przajom, jynzorami niy melom
chocioż żyjom biydnie wszystkim sie podzielom
pomogom przi dzieckach i przi robocie
żałujcie ludzie że wy nos niy znocie
żodny niynawiści ludzie tu niy znajom
cieszy ich wszystko co tukej majom
jo jest miyndzy nimi? aż żech sie zdziwioła
łoroz dzwoni budzik-tak sie łobudziołach
siedza se na łożku i rozglondom w koło
za ścianom zaś larmo- cołkim niy wysoło
szkoda mi że to boł yno taki syn
chciała bych sie wrocić choć na jedyn dziyń
Autor : Janina Żoch
szl_Latn pol_Latn pol_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn pol_Latn pol_Latn szl_Latn pol_Latn pol_Latn pol_Latn pol_Latn pol_Latn pol_Latn kon_Latn pol_Latn szl_Latn szl_Latn pol_Latn pol_Latn pol_Latn szl_Latn szl_Latn pol_Latn pol_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn swe_Latn hun_Latn hun_Latn ita_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn ces_Latn szl_Latn szl_Latn szl_Latn pol_Latn szl_Latn szl_Latn pol_Latn szl_Latn ltg_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn deu_Latn szl_Latn szl_Latn pol_Latn szl_Latn szl_Latn szl_Latn swe_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn bos_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn oci_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn dyu_Latn szl_Latn szl_Latn szl_Latn szl_Latn pol_Latn deu_Latn szl_Latn szl_Latn szl_Latn szl_Latn szl_Latn szl_Latn ces_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn deu_Latn ast_Latn ast_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn umb_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn ces_Latn szl_Latn szl_Latn vec_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn pol_Latn pol_Latn szl_Latn deu_Latn szl_Latn szl_Latn pol_Latn szl_Latn pol_Latn szl_Latn hrv_Latn szl_Latn bos_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn pol_Latn szl_Latn deu_Latn